**Protokoll fra møte i Læringsmiljøutvalget, 17.03.2014**

**Tilstede:** *Studenter:* Kent Roger Aarberg (2F)   
*Ansatte:* John Olav Lorentzen (driftsleder), Geir Inge Lien (LMU-leder), Marianne Schram (ped), Eva Stai Brønstad (ped)

*Morten Telle (SR)*

**Forfall:** Silje Eide Johansen (2C), Charlotte Wiik (2E), Helga Sæthre (2D), Kristin Færø (SiT),

**Sekretær:** Geir Inge Lien

**LMUsak 01/14: Godkjenning av innkalling og saksliste**

Godkjent

**LMUsak 02/14: Godkjenning av protokoll fra sist møte i LMU**

Godkjent

**LMUsak 03/14: Studiebarometeret**

Studiebarometeret er et hjelpemiddel forstudenter som skal velge studiested, samtidig som det også er et hjelpemiddel for høgskoler til å se hva studentene er fornøyd med og hva de er mindre fornøyd med.   
Tallene som viser DMMHs resultater opp mot snittet for UH-sektoren ble gjennomgått. I gjennomgangen ble det lagt spesielt vekt på det som omhandler studie- og læringsmiljø. DMMH kommer generelt godt ut, men ligger under snittet for UH-sektoren på noen områder. En svært dårlig score på lokaler for undervisning og studiearbeid er forståelig. At IKT-tjenester og bibliotek kommer dårligere ut enn snittet var mer overaskende, men LMU mener at dette også kan henge sammen med plassproblematikken. Biblioteket benyttes som arbeidsplass for svært mange studenter og det er ikke et stille område som man kanskje kunne forvente. Samtidig er det viktig at biblioteket benyttes slik som det blir gjort, når det ikke finnes grupperom og andre arbeidsplasser for studentene.   
Score under snittet på IKT-tjenester kan muligens skyldes dårlig tilrettelegging for bruk av egen PC, bortgjemte datasaler og dårlig nett-dekning på campus.

**LMUsak 04/14: Miljørådsarbeid ved DMMH**

LMU støtter fullt ut alle de tiltakene som miljørådet ønsker at høgskolen skal jobbe videre med. LMU er også fornøyd med at det legges ned en innsats for å få ned mengden med papiravfall fra høgskolen. LMU mener at lærerne kan i enda større grad legge ut presentasjoner, kompendier, artikler etc. elektronisk på ITL og så kan de studentene som selv ønsker det skrive ut fra egen konto. Ofte blir det skrevet ut papirer for fulle klasser samtidig som mange ikke er til stede. LMU mener at lærerne kan forutsette at alle studentene har egen PC, slik at det ikke er nødvendig å skrive ut papirversjoner med tanke på at noen kanskje ikke har.

**LMUsak 05/14: Bygningsnavn ved DMMH**

Vurderinger som komiteen for bygningsnavn har gjort ble presentert for LMU.   
LMU støtter tanken om å holde på navn som er innarbeidet og som allerede er i bruk. Forslag fra LMU på navn til nybygget er «Yttergården». Da får vi «Hovedbygget» - «Glassgården» - «Mellomgården» og «Yttergården».   
Forslaget om å kalle nybygget for «Kunstfagbygget» eller «Astrid Vatnes Hus» falt ikke helt i smak blant de som deltok i møtet. Bruk av navnet «Kunstfagbygget» skaper en skeivhet i forhold til andre seksjoner og det blir litt merkelig at kun ett av byggene har navn som forteller hvilke seksjoner som holder til der. Argumentet for «Astrid Vatnes Hus» kan være at studentene da vil finne ut hvem Astrid Vatne var, men ikke noen umiddelbar begeistring for dette alternativet heller.

**For senere LMU-møte er det ønskelig å diskutere studentassistentordninger ved DMMH.**

Geir Inge Lien  
(sign.)

Leder LMU